Κρατικό Πανεπιστήμιο του Περμ

Το **Κρατικό Πανεπιστήμιο του Περμ** (σημερινή ονομασία: **Κρατικό Πανεπιστήμιο Εθνικής Έρερυνας του Περμ**, Ρωσικά: Пермский университет, Пермский государственный университет, , εκλατινισμένα: , ) ή απλώς **PSU** ή **PSNRU** (), βρίσκεται στην πόλη Περμ του ομώνυμου Κράι, στη Ρωσία. Ιδρύθηκε το 1916 και θεωρείται ένα από τα παλαιότερα πανεπιστήμια στα Ουράλια Όρη και στις ανατολικές περιοχές της Ρωσίας. Ο νυν πρύτανής του είναι ο Ντμίτρι Κρασίλνικοφ.

## Ιστορία
Το Κρατικό Πανεπιστήμιο του Περμ ιδρύθηκε στις 14 Οκτωβρίου του 1916. Η ίδρυσή του εντοπίζεται στο άνοιγμα ενός παραρτήματος του Κρατικού Πανεπιστημίου της Αγίας Πετρούπολης στην πόλη Περμ. Αυτή η απόφαση της ρωσικής κυβέρνησης ήταν σύμφωνη με τη στρατηγική της πολιτιστικής και γεωπολιτικής ανάπτυξης της οικονομικής περιοχής των Ουραλίων. Η ιδέα ενός κέντρου τριτοβάθμιας εκπαίδευσης στα Ουράλια Όρη υποστηρίχθηκε από τους Ντμίτρι Μεντελέγιεφ, Αλέξανδρο Ποπόφ και άλλα δημόσια πρόσωπα.

Στις 20 Σεπτεμβρίου του 2021, έλαβε χώρα μια μαζική ένοπλη επίθεση στο πανεπιστήμιο από έναν φοιτητή της νομικής, με αποτέλεσμα έξι άτομα να χάσουν τη ζωή τους και 23 ακόμη να τραυματιστούν.  

Μετά την ρωσική εισβολή στην Ουκρανία το 2022, οι Ευρωπαίοι και οι Βρετανοί εταίροι του πανεπιστημίου έκαναν ένα διάλειμμα από τις παραδόσεις και τα προγράμματα που πραγματοποιούσαν στο πλαίσιο του πανεπιστημίου. Το Πανεπιστήμιο της Οξφόρδης στο Ηνωμένο Βασίλειο ανακοίνωσε την αναστολή των προετοιμασιών για το θερινό σχολείο. 

## Ακαδημαϊκά στοιχεία
Σήμερα, το Κρατικό Πανεπιστήμιο του Περμ περιλαμβάνει 12 σχολές, 77 τμήματα και 2 παραρτήματα. Ο συνολικός αριθμός των φοιτητών ήταν 11.432 κατά το ακαδημαϊκό έτος 2010/2011, ανάμεσα στους οποίους, οι 7.607 ήταν φοιτητές πλήρους φοίτησης. Το πανεπιστήμιο παρέχει εκπαίδευση επιστημονικών ειδικοτήτων σε 56 μεταπτυχιακές ειδικότητες (υπάρχουν περίπου 250 μεταπτυχιακοί φοιτητές) και 6 διδακτορικές ειδικότητες. Υπάρχουν 14 συμβούλια διατριβών, συμπεριλαμβανομένων 11 συμβουλίων για την υποστήριξη διδακτορικών διατριβών. 

Το 2009, 1.229 ερευνητές πραγματοποιούσαν ακαδημαϊκές δραστηριότητες, ανάμεσα στους οποίους 164 διδάκτορες και 480 υποψήφιοι διδάκτορες, αναπληρωτές διδάκτορες.  Το ακαδημαϊκό προσωπικό περιλαμβάνει 4 ακαδημαϊκούς και 3 αντίστοιχα μέλη της Ρωσικής Ακαδημίας Επιστημών, 1 αντίστοιχο μέλος της Ρωσικής Ακαδημίας Παιδείας, 15 τιμημένες προσωπικότητες της επιστήμης της Ρωσικής Ομοσπονδίας και 10 επίτιμα μέλη της τριτοβάθμιας εκπαίδευσης της Ρωσικής Ομοσπονδίας.  10 πανεπιστημιακοί κατέχουν τον τίτλο του Διακεκριμένου Καθηγητή στο Κρατικό Πανεπιστήμιο του Περμ.

Το Κρατικό Πανεπιστήμιο του Περμ έχει συνεργαστεί με ξένους εταίρους και διεθνείς οργανισμούς, στο πλαίσιο των οποίων καθηγητές και φοιτητές του PSU αποστέλλονται στο εξωτερικό για μακροπρόθεσμα, αμοιβαία προγράμματα σπουδών σε συνεργασία με πανεπιστήμια άλλων χωρών και με διεθνείς οργανισμούς. Το Περμ επισκέπτονται επίσης καθηγητές και φοιτητές από άλλα πανεπιστήμια. Εταίροι του πανεπιστημίου έχουν υπάρξει το Πανεπιστήμιο της Οξφόρδης (μέχρι το 2022), πολλά γαλλικά πανεπιστημιακά κέντρα, πανεπιστήμια στις ΗΠΑ, σε χώρες της Κεντρικής Ευρώπης και την Αυστραλία. Το πανεπιστήμιο συνεργάζεται με την Ευρωπαϊκή Επιτροπή, με τηνΠαγκόσμια Τράπεζα, με το Υπουργείο Επιστήμης και Πολιτισμού της Κάτω Σαξονίας και με διάφορους άλλους οργανισμούς. 

## Σχολές
Μέχρι το 2008, το πανεπιστήμιο είχε 12 σχολές:

* Σχολή Μηχανικομαθηματικών
* Σχολή Φυσικής
* Σχολή Χημείας
* Σχολή Βιολογίας
* Σχολή Γεωλογίας
* Σχολή Γεωγραφίας
* Σχολή Ιστορίας και Πολιτικής
* Φιλολογική Σχολή
* Σχολή Φιλοσοφίας και Κοινωνιολογίας
* Σχολή Οικονομικών Επιστημών
* Νομική Σχολή
* Σχολή Σύγχρονων Ξένων Γλωσσών και Λογοτεχνίας

## Αξιοσημείωτοι απόφοιτοι και διδακτικό προσωπικό

* Αμπράμ Μπεζικόβιτς (1891–1970). Ρωσοεβραϊκός μαθηματικός, ο οποίος εργάστηκε κυρίως στην Αγγλία και διορίστηκε καθηγητής στο Πανεπιστήμιο του Περμ το 1917.
* Αλεξάντερ Φρίντμαν, Ρώσος μαθηματικός και κοσμολόγος
* Βλαντίμιρ Γκελφάντ, Σοβιετικός στρατιώτης και ημερολογιογράφος
* Τζέικομπ Ταμάρκιν, Ρωσοαμερικανός μαθηματικός
* Ντμίτρι Ριμπολόβλεφ, Ρώσος καρδιολόγος και ολιγάρχης

## Παραπομπές

## Εξωτερικοί σύνδεσμοι

* Пермский государственный национальный исследовательский университет - Ρωσικά
* Επίσημο Πανεπιστήμιο Perm - Αγγλικά
* 彼尔姆国立大学，俄罗斯 - Κινέζικα

Κατηγορία:Πανεπιστήμια στη Ρωσία